el fr el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el el el el el el el el el el el el el el el el el el el el el el el el el el el en el el el el fr en en en en ru el en en sv fr de de fr fr fr sv en fr en ja fr de fr es nb fr de en en sv de de fr en fr it fr en fr el el el el el el el el el el el el el el el el el el el el en el el el el el el el el el el el el el el el el el el el el el en en en el fr el el el pt de en es es eo es es en eo eu en es tr es el el el el el el el el el el el el el el el el el el el en nl en sv pt es de eo eu es el ru cs is en en fr lb es el el el el el el el el el el el el el en el en el el el el en en el fr el el en fr el el el el el en en el en el en el el el el
Γιατί σε λίγο δεν θα έχουμε κυριολεκτικά να χάσουμε τίποτε άλλο παρά μόνο τις αλυσίδες μας...
Η νέα φοροεπέλαση που βρίσκεται σε εξέλιξη καθαιμάσσει συνολικά το εργατικό και λαϊκό εισόδημα. Τα φορομπηχτικά μέτρα δεν αφήνουν κανέναν στο απυρόβλητο. Για εκατοντάδες χιλιάδες εργατικές λαϊκές οικογένειες, τα πρόσθετα φορολογικά βάρη δίνουν τη χαριστική βολή στο ήδη καταβαραθρωμένο βιοτικό τους επίπεδο. Η όξυνση των προβλημάτων με αιχμή τη φοροεπιδρομή μπορεί να αποτελέσει τη θρυαλλίδα εξελίξεων, που μπορούν υπό προϋποθέσεις να συμβάλουν στην ανασυγκρότηση του εργατικού και λαϊκού κινήματος.
Στην ιδεολογικοπολιτική επίθεση που δέχεται το οργανωμένο εργατικό – λαϊκό κίνημα με αφορμή τη νέα φοροεπιδρομή.
Στα διλήμματα τα οποία προκύπτουν από το φόβο απέναντι στην ποικιλόμορφη κρατική καταστολή.
Η κυβέρνηση, το κεφάλαιο, η ΕΕ προβάλλουν μια επιχειρηματολογία που βασίζεται στους εξής άξονες: Στην αναγκαιότητα των θυσιών που καλούν τον ελληνικό λαό να κάνει, στο μονόδρομο της λήψης σκληρών μέτρων, στον κίνδυνο παύσης πληρωμών μισθών, συντάξεων και παροχών, ή αποδοχή των μέτρων ή χρεοκοπία.
1. Για να ικανοποιηθούν οι απαιτήσεις των πιστωτών της ελληνικής πλουτοκρατίας.
2. Για να προστατευτούν τα κέρδη ντόπιων και ξένων μονοπωλίων λόγω της οικονομικής κρίσης.
3. Για να δημιουργηθούν ευνοϊκότερες προϋποθέσεις για την ανταγωνιστικότητα των επιχειρηματικών ομίλων.
4. Ούτε ένα ευρώ από τα φοροεισπρακτικά μέτρα δεν κατευθύνεται για την πληρωμή μισθών, συντάξεων και παροχών. Ολα πάνε στην πλουτοκρατία.
5. Ο λαός έχει ήδη χρεοκοπήσει και έρχονται χειρότερα. Στο βαθμό που ο λαός ανεχτεί τα μέτρα, θα υπάρξουν μεγαλύτερες επιπτώσεις από μια ενδεχόμενη παύση πληρωμών και θα βρεθεί ανέτοιμος να απαντήσει.
Συλλογική άρνηση πληρωμών – Τι σημαίνει για το ταξικό κίνημα
Αψηφούμε το κόστος της σύγκρουσης, που είναι πολύ μικρότερο από τις θυσίες που μας καλούν να κάνουμε για λογαριασμό της πλουτοκρατίας. Δίνουμε μήνυμα ανυπακοής σε κάθε αντιλαϊκή και αντεργατική επιλογή, κόντρα στο κράτος και τη μεγαλοεργοδοσία. Δίνουμε μήνυμα απειθαρχίας και ρήξης με το μεγάλο κεφάλαιο μέσα στους χώρους δουλειάς για να μη μειωθούν οι μισθοί, για να μην καταργηθούν οι Συλλογικές Συμβάσεις Εργασίας, για να μην επεκταθούν εξοντωτικά ελαστικά ωράρια.
Δεν εξαρτάται μόνο από τους καπιταλιστές, από την κυβέρνηση, την τρόικα και τα κόμματα του κεφαλαίου τι θα γίνει. Το τι θα περάσει και πόσο θα περάσει από αυτά τα μέτρα εξαρτάται καθοριστικά από την εργατική τάξη, τα λαϊκά στρώματα.
Από τη δική μας απόφαση και αποφασιστικότητα να τους σταματήσουμε, να τους εμποδίσουμε και να αντεπιτεθούμε.
Αυτός ο αγώνας δεν μπορεί να μείνει μόνο στην παρεμπόδιση, μόνο στην άρνηση, αν και η άρνηση να υλοποιηθούν αυτά τα φοροεισπρακτικά μέτρα έχει αποφασιστική σημασία για να ορθοποδήσει το εργατικό και λαϊκό κίνημα σε συνθήκες κρίσης και βάρβαρης επίθεσης.
Ταυτόχρονα, οι εργαζόμενοι πρέπει να αναδείξουν τις σύγχρονες ανάγκες τους στις αρχές της δεύτερης δεκαετίας του 21ου αιώνα.
Για το θέμα της νομιμότητας
Ο λαός έχει χρέος να ανατρέψει τη νομιμότητα, που συνθλίβει τη ζωή του, που υποθηκεύει το μέλλον των παιδιών του, που καταδικάζει στην εξαθλίωση μεγάλες μάζες των ανθρώπων του μόχθου.
Νόμιμο είναι οι καπιταλιστές να έχουν 600 δισ. στην Ελβετία. Νόμιμα οι καπιταλιστές κλέβουν τον πλούτο που μεγεθύνεται. Νόμιμα οι καπιταλιστές πληρώνουν ελάχιστους φόρους ή και καθόλου. Νόμιμα 6.000 επιχειρήσεις χρωστάνε 31 δισ. σε φόρους.
Αυτήν τη νομιμότητα δεν έχουμε μονάχα το δικαίωμα, αλλά και το χρέος να την ανατρέψουμε και να εδραιώσουμε τη νομιμότητα της λαϊκής πλειοψηφίας.
Επιπλέον, οι καπιταλιστές και οι πολιτικοί τους εκπρόσωποι πετάνε στον κάλαθο τον αχρήστων τη νομιμότητά τους, όταν αυτή μπαίνει εμπόδιο στα σχέδιά τους. Αυτό κάνανε για τα ΟΧΙ του λαού της Ιρλανδίας, της Γαλλίας, της Δανίας κ.λπ.
Νόμιμο είναι ό,τι συμφέρει το λαό και όχι την πλουτοκρατία.
Είναι άρνηση της πολιτικής των μονοπωλίων, άρνηση του χρέους της πλουτοκρατίας που δε δημιούργησαν οι εργατικές λαϊκές οικογένειες.
Δεν πληρώνουμε το χαράτσι, γιατί το υστέρημά μας θα πάει κάβα στο επόμενο χαράτσι που θα ακολουθήσει. Τα χαράτσια δεν έχουν τέλος, το τάισμα της πλουτοκρατίας είναι απαραίτητο για την αναιμική ανάκαμψη της καπιταλιστικής οικονομίας.
Γιατί όλα τα προηγούμενα χρόνια πλήρωσαν οι εργατικές λαϊκές οικογένειες την ανάπτυξη του συστήματος, δε θα πληρώσουν μέχρι να ματώσουν και στην κρίση του.
Γιατί η λεγόμενη εισφορά για τους άνεργους που δημιουργεί το ίδιο το σύστημα κατευθύνεται στην επιδότηση των μονοπωλίων, για προγράμματα 5μηνης απασχόλησης με μισθούς πείνας, χτυπώντας τις εργασιακές σχέσεις.
Δεν πληρώνουμε, όχι γιατί η φορολογία είναι αντισυνταγματική και παράνομη, αλλά γιατί μας έχουν ξεζουμίσει για λογαριασμό των επιχειρηματικών ομίλων.
Δεν πληρώνουμε γιατί σε λίγο διάστημα θα εξαντληθούν και οι τελευταίες πενιχρές αποταμιεύσεις. Δεν αντέχουμε. Δεν πάει άλλο.
Δεν πληρώνουμε το τέλος επιτηδεύματος για να κλείσει η μικρή επιχείρηση και να κυριαρχήσουν τα μονοπώλια.
Δεν πληρώνουμε γιατί δεν μπορούμε
Δε θα πληρώσουμε για να μην πτωχεύσει η χώρα. Οι εργαζόμενοι, τα λαϊκά νοικοκυριά έχουν ήδη πτωχεύσει. Να πτωχεύσει η πλουτοκρατία και όχι ο λαός.
Εχει κηρύξει ήδη στάση πληρωμών το κράτος. Κρατάει από τις συντάξεις, κρατάει από το μισθό, δε δίνει το εφάπαξ.
Οι εργάτες έχουν χάσει τον τελευταίο χρόνο 3 μισθούς από την ακρίβεια και το πετσόκομμα.
Το τελευταίο διάστημα ακούγονται όλοι και πιο συχνά κραυγές αγωνίας και αγανάκτησης.
Είμαι άνεργος και το επίδομα ανεργίας είναι 400 ευρώ ή κόπηκε μετά τον 1ο χρόνο. Μου φορολογήθηκε η αποζημίωση απόλυσης και είμαι άνεργος. Μου εξανέμισαν την αποζημίωση.
Είμαι νέος και παίρνω 500 ευρώ το μήνα πρώτο μισθό.
Είμαι συμβασιούχος και τελειώνει η σύμβασή μου.
Είμαι συνταξιούχος και η σύνταξή μου μετατράπηκε σε επίδομα πρόνοιας.
Είμαι αυτοαπασχολούμενος και παραμένω έστω και με εισόδημα ανέχειας, γιατί δεν υπάρχει μεροκάματο ούτε για δείγμα.
Γιατί, παρακαλάω να μην αρρωστήσω, για να μην πληρώνω την υγεία μου και τα χαράτσια σε εξετάσεις και νοσοκομεία.
Γιατί αυξήθηκε ο ΦΠΑ από 13% σε 23% και αυτό σημαίνει πως ο οικογενειακός προϋπολογισμός επιβαρύνθηκε κατά 600-800 ευρώ μόνο για τις άμεσες ανάγκες.
Γιατί με τη μείωση του αφορολόγητου ορίου χάνεται ένας ακόμα μισθός.
Κόβουν φάρμακα από τη λίστα συνταγογραφούμενων και ξανά το χέρι πιο βαθιά στην τσέπη για την υγεία.
Τα σχολεία δεν έχουν βιβλία και καθηγητές, το πετρέλαιο θέρμανσης το πληρώνουν γονείς.
Γιατί το παιδί μου το απέρριψαν από το βρεφονηπιακό σταθμό.
Ο πρωθυπουργός υποσχέθηκε ένα μισθό πείνας ανά οικογένεια.
Είμαι απλήρωτος για μήνες. Σε μεγάλες επιχειρήσεις ήδη υπάρχει παύση ή και καθυστέρηση πληρωμών.
Γιατί άλλαξε η σύμβασή μου από 8ωρο σε 4ωρο και χτυπήθηκαν επιπλέον οι αποδοχές μου.
Ολοι στο Σύνταγμα την Τετάρτη 21 Σεπτέμβρη που συζητιέται η τροπολογία για τα χαράτσια στη Βουλή
Συγκέντρωση στις 7 μ.μ., στο υπουργείο Οικονομικών, από ταξικά συνδικάτα της Αθήνας
Κατατέθηκε στη Βουλή η τροπολογία με την οποία νομοθετούν τα αβάσταχτα χαράτσια στα ακίνητα. Η τροπολογία, για το φόρο στα ακίνητα, μέσω των λογαριασμών της ΔΕΗ, θα συζητηθεί στη Βουλή την Τετάρτη. Γι’ αυτό ταξικά συνδικάτα και σωματεία της Αθήνας διοργανώνουν την Τετάρτη 21 Σεπτέμβρη, στις 7 μ.μ., συγκέντρωση στο υπουργείο Οικονομικών, στο Σύνταγμα.
Τι προβλέπει η τροπολογία
Η κυβέρνηση είναι αποφασισμένη να φτάσει μέχρι και στις κατασχέσεις λαϊκών σπιτιών και μικρομάγαζων αν δεν πληρωθεί το χαράτσι.
Τι προβλέπεται στην τροπολογία αν οι μικροϊδιοκτήτες δεν πληρώσουν το λογαριασμό στη ΔΕΗ;
1. Σε πρώτη φάση θα τους κόβουν το ρεύμα μέχρι να πληρωθεί ο λογαριασμός.
2. Αν δεν πληρωθεί ο λογαριασμός, η ΔΕΗ θα παραπέμπει την περίπτωση στο υπουργείο Οικονομικών που θα αναλάβει τη διαδικασία είσπραξης του χαρατσιού, διαδικασία που προβλέπει κατάσχεση του ακινήτου.
Το χαράτσι θα πληρώνουν μέχρι και οι άνεργοι. Σύμφωνα με την τροπολογία, όλοι οι επιδοτούμενοι από τον ΟΑΕΔ μακροχρόνια άνεργοι, αλλά και αυτοί που βρίσκονται λίγους μήνες στην ανεργία βγαίνουν από την κατηγορία «ευπαθείς ομάδες» και θα φορολογηθούν κανονικά με βάση την τιμή ζώνης, το εμβαδόν του ακινήτου και το συντελεστή παλαιότητας. Ενδεικτικό της ληστείας είναι ότι άνεργος, που αναγκάζεται να ζει με επίδομα 454 ευρώ το μήνα, αν μένει σε ακίνητο 100 τ.μ. σε χαμηλή τιμή ζώνης μέχρι 1.500 ευρώ, θα αναγκαστεί να πληρώσει φόρο 625 ευρώ.
Η κυβέρνηση κάνει δήθεν την κοινωνικά ευαίσθητη με τη φορολόγηση των …ευπαθών ομάδων, με 50 ευρώ, αλλά αυτό είναι στάχτη στα μάτια, όταν μάλιστα από το συγκεκριμένο μέτρο εξαιρεί βιομήχανους και ξενοδόχους.
Στην τροπολογία η κυβέρνηση αναιρεί τις μέχρι τώρα δεσμεύσεις της, ότι οι επιδοτούμενοι από τον ΟΑΕΔ άνεργοι εντάσσονται στις ευπαθείς ομάδες και θα φορολογηθούν με 0,5 ευρώ ανά τετραγωνικό μέτρο. Σύμφωνα με την τροπολογία, στον ειδικό συντελεστή 0,5 ευρώ υπάγονται μόνο οι μακροχρόνια άνεργοι, που είναι εγγεγραμμένοι στον ΟΑΕΔ και δεν επιδοτούνται από αυτόν!!! Και αυτοί, υπό την προϋπόθεση ότι το προηγούμενο έτος είχαν εισόδημα μικρότερο των 8.000 ευρώ, διαμένουν σε περιοχή με τιμή ζώνης μικρότερη των 3.000 ευρώ και διατηρούν διαμέρισμα μικρότερο των 200 τ.μ.
Ολοι οι υπόλοιποι άνεργοι, οι οποίοι σύμφωνα με τα επίσημα στοιχεία ανέρχονται σε 600.000, αλλά είναι πολύ περισσότεροι, θα πληρώσουν κανονικά όπως όλοι οι άλλοι φορολογούμενοι!
Η κυβέρνηση με το χαράτσι στην ακίνητη περιουσία προσδοκά έσοδα πάνω από 5,2 δισ. ευρώ τη διετία.
Παράλληλα, επιχειρεί να «δέσει» με κάθε τρόπο τη ΔΕΗ και τις ιδιωτικές εταιρείες παροχής ηλεκτρικού ρεύματος, ώστε να πάρουν κάθε αναγκαίο μέτρο είσπραξης. Ετσι προβλέπεται να παρακρατούν από τις εισπράξεις ποσοστό ίσο το 0,25%, από ποσό του χαρατσιού. Ταυτόχρονα, αν η ΔΕΗ και οι άλλες εταιρείες δεν προχωρήσουν στη διακοπή του ρεύματος, σε όσους δεν το καταβάλουν, θα επιβάλλεται σ’ αυτές πρόστιμο, ίσο με το τέλος που δεν καταβλήθηκε προσαυξημένο κατά 25%!
Στη συγκέντρωση, μέχρι στιγμής, καλούν: Συνδικάτο Οικοδόμων Αθήνας, Συνδικάτο Φαρμάκου Αθήνας, Συνδικάτο Εργατοϋπαλλήλων Επισιτισμού – Τουρισμού – Ξενοδοχείων Αττικής, Συνδικάτο Μετάλλου Αθήνας, Σύλλογος Εμποροϋπαλλήλων Αθήνας, Σωματείο Ιδιωτικών Υπαλλήλων Αθήνας, Συνδικάτο Κλωστοϋφαντουργίας – Ιματισμού – Δέρματος Αττικής, Συνδικάτο Καθαριστών – Καθαριστριών Αττικής, το Σωματείο Εργαζομένων στις Τηλεπικοινωνίες και την Πληροφορική (ΣΕΤΗΠ), Συνδικάτο Χρηματοπιστωτικού Αττικής, καθώς και τα επιχειρησιακά σωματεία: Εργαζομένων Καρφούρ – Μαρινόπουλος – Ντία, Εργαζομένων Αφοί Κωνσταντακάτου, Εργαζομένων στο Μετροπόλιταν, Εργαζομένων ΕΒΓΑ.
Πολύμορφη δράση σε όλη τη χώρα
Λαϊκή αφύπνιση και δράση ενάντια στη φοροληστεία
Η φορολογική χιονοστιβάδα οδηγεί την εργατική λαϊκή οικογένεια στην οικονομική εξάντληση και στην εξαθλίωση. Μπροστά σε αυτή την πρόκληση, η αγανάκτηση και η οργή δεν φτάνουν. Τώρα, απαιτείται μαζική, οργανωμένη παρεμπόδιση όλων των αντιλαϊκών μέτρων. Αρνηση και ανυπακοή στα χαράτσια. Λαϊκή απόρριψη, με συγκεκριμένες πρωτοβουλίες, της φοροληστείας.
Σε αυτή την κατεύθυνση οι ταξικές δυνάμεις, το ΠΑΜΕ, ανέλαβαν δράση. Απ’ άκρη σ’ άκρη της χώρας τα ταξικά συνδικάτα, ομοσπονδίες, εργατικά κέντρα, πρωτοβάθμια σωματεία, επιτροπές αγώνα σηκώθηκαν στο πόδι. Πρωτοστατούν στην οργάνωση της πάλης και μέσα στους χώρους δουλειάς συζητούν με όλους τους εργαζόμενους την πρόταση για νέα πανεργατική απεργία το πρώτο δεκαήμερο του Οκτώβρη.
1. Οι διοικήσεις της Ομοσπονδίας Τύπου και Χάρτου, το Σωματείο Εργαζομένων της SOFTEX, η Πανελλαδική Ενωση Λιθογράφων, το Σωματείo Εργαζομένων Πρακτορείων Τύπου και το Σωματείο Χαρτεργατών Αττικής – Πειραιώς με κοινή ανακοίνωσή τους καλούν τους εργαζόμενους να καταθέσουν όλα τα εντάλματα πληρωμής στα Σωματεία τους και ταυτόχρονα καλούν όλους τους εργαζόμενους του κλάδου στην Αττική σε συγκέντρωση στα γραφεία του Σωματείου Λιθογράφων, Αριστοτέλους 11-15, την Τετάρτη 28 Σεπτέμβρη, στις 6.30 μ.μ., και θα γίνει πορεία στο υπουργείο Οικονομικών όπου θα καταθέσουν τα χαράτσια.
2. Το ΔΣ του Σωματείου Εργαζομένων Δήμου Ηλιούπολης καλεί όλους τους μαζικούς φορείς της Ηλιούπολης να οργανώσουν τη μαζική επιστροφή των ενταλμάτων πληρωμής και διοργανώνει σύσκεψη την Τρίτη 20 Σεπτέμβρη, στις 7.30 μ.μ., στην αίθουσα του Δημοτικού Συμβουλίου.
3. Το Συνδικάτο Εργατοϋπαλλήλων Επισιτισμού – Τουρισμού – Ξενοδοχείων Αττικής καλεί στη διευρυμένη συνεδρίαση του Διοικητικού Συμβουλίου την ερχόμενη Τρίτη 20 Σεπτέμβρη, στις 5 μ.μ., τα επιχειρησιακά σωματεία και τους εργαζόμενους του κλάδου.
4. Για τους τρόπους οργάνωσης και μαζικής επιστροφής των ενταλμάτων πληρωμής από την εφορία το επιχειρησιακό σωματείο στο ξενοδοχείο «ΜΕΤΡΟΠΟΛΙΤΑΝ» καλεί τους εργαζόμενους σε γενική συνέλευση στις 21 Σεπτέμβρη, στις 3 το μεσημέρι.
5. Συγκέντρωση και πορεία στο υπουργείο Οικονομικών, όπου θα παραδώσουν τα ειδοποιητήρια για το χαράτσι της έκτακτης εισφοράς, προγραμματίζουν οι εργαζόμενοι στο νοσοκομείο «Ευαγγελισμός» την ερχόμενη Πέμπτη 22 Σεπτέμβρη.
6. Ο Σύνδεσμος Συνταξιούχων Επιδοματούχων ΙΚΑ Αθήνας – Περιχώρων πραγματοποιεί σύσκεψη στις 25 Σεπτέμβρη και ώρα 10 π.μ. στο Εργατικό Κέντρο Αθήνας (Γ’ Σεπτεμβρίου και Μάρνης, 2ος όροφος) με θέμα τα νέα χαράτσια.
7. Στην ίδια κατεύθυνση ο Σύνδεσμος Ιδιωτικών Υπαλλήλων Ανωνύμων Εταιρειών και Γραφείων καλεί σε συμμετοχή στη γενική του συνέλευση στις 5 Οκτώβρη, στις 6 μ.μ., στο Εργατικό Κέντρο Αθήνας (2ος όροφος) και τους εργαζόμενους να καταθέτουν καθημερινά στα γραφεία του σωματείου, αλλά και στη γενική συνέλευση τα εντάλματα πληρωμής από την εφορία για τη μαζική επιστροφή τους.
8. Οι Συνεργαζόμενες Συνταξιουχικές Οργανώσεις ΙΚΑ, ΕΛΤΑ, ΔΗΜΟΣΙΟΥ, ΟΣΕ, ΟΑΕΕ, ΠΕΣ-ΝΑΤ και ΟΤΑ καλούν σε μαζική συμμετοχή στη συγκέντρωση που διοργανώνουν την Τετάρτη, 28 Σεπτέμβρη, στις 10 το πρωί στην πλατεία Εθνικής Αντίστασης και στην πορεία στο υπουργείο Εθνικής Οικονομίας για να επιστρέψουν οργανωμένα και μαζικά τα εντάλματα πληρωμής της έκτακτης εισφοράς.
9. Πρωτοβουλία για την αγωνιστική οργάνωση των ναυτεργατών ενάντια στα νέα φορολογικά χαράτσια αναλαμβάνει η ΠΕΜΕΝ. Τα χαράτσια θα συγκεντρωθούν και με κινητοποίηση που θα οργανωθεί από την ΠΕΜΕΝ, τις δυνάμεις του ΠΑΜΕ, τη Ναυτεργατική Συνδικαλιστική Κίνηση και την Επιτροπή Ανέργων Ναυτεργατών, προς το τέλος του Σεπτέμβρη, οι ναυτεργάτες θα τα παραδώσουν στο Γραφείο Ευρέσεως Ναυτικής Εργασίας.
Σε όλη τη χώρα
ΛΑΡΙΣΑ: Την κήρυξη 24ωρης πανεργατικής απεργίας, με ανοιχτή ημερομηνία, προκειμένου να υπάρξει πανελλαδικός συντονισμός, αποφάσισε, σε συνεδρίασή της, η διοίκηση του Εργατικού Κέντρου Λάρισας. Με μαζικές συγκεντρώσεις και άλλες κινητοποιήσεις και ξεχωριστά του κάθε σωματείου, αλλά και του Εργατικού Κέντρου Λάρισας, καλεί τους εργατοϋπάλληλους να επιστρέψουν τα ειδοποιητήρια.
ΛΕΣΒΟΣ: Οι τοπικές γραμματείες του ΠΑΜΕ, της ΠΑΣΕΒΕ, της ΠΑΣΥ, της ΟΓΕ και του ΜΑΣ καλούν σε συγκέντρωση και διαδήλωση ενάντια στη νέα φοροληστεία, την Τρίτη 21 Σεπτέμβρη, στις 7 μ.μ., στην πλατεία Σαπφούς.
ΣΑΜΟΣ: Το Εργατικό Κέντρο καλεί όλα τα μέλη των ΔΣ των σωματείων της δύναμής του, αλλά και όλους τους εργαζόμενους σε σύσκεψη θα γίνει αύριο Δευτέρα στις 7 μ.μ. για τη Δυτική Σάμο, στα γραφεία των σωματείων Καρλοβάσου (οδός Γοργύρα) και την Τετάρτη, 21 Σεπτέμβρη, στις 7 μ.μ. για την Ανατολική Σάμο στο Εργατικό Κέντρο.
ΖΑΚΥΝΘΟΣ: Το Εργατοϋπαλληλικό Κέντρο, το Σωματείο Ιδιωτικών Υπαλλήλων και Ξενοδοχοϋπαλλήλων, καθώς η τοπική γραμματεία ΠΑΣΕΒΕ διοργανώνουν σύσκεψη την Τρίτη, 20 Σεπτέμβρη, στις 8 μ.μ. στο Εργατικό Κέντρο. Καλούν το λαό της Ζακύνθου να καταθέσει τα εντάλματα αφαίμαξης της εφορίας στα γραφεία του Εργατικού Κέντρου κατά τις εργάσιμες μέρες και ώρες.
ΝΑΟΥΣΑ: Συλλαλητήριο αντίστασης στα νέα χαράτσια της κυβέρνησης διοργανώνει το Εργατικό Κέντρο, την Τετάρτη 28 Σεπτέμβρη, στις 11 το πρωί έξω από την εφορία, με στόχο να επιστρέψουν μαζικά οι εργαζόμενοι τα εντάλματα πληρωμής της «εισφοράς αλληλεγγύης».
Στον αγώνα μικροί βιοτέχνες – αυτοαπασχολούμενοι – έμποροι
«Επιστρέφουμε το λογαριασμό στο υπουργείο Οικονομικών. Το χρέος δεν είναι δικό μας!!!», δηλώνουν 10 κεντρικές συνδικαλιστικές οργανώσεις των αυτοαπασχολούμενων, μικρών επαγγελματιών, βιοτεχνών και εμπόρων, καλώντας σε «Οργανωμένη – Μαζική Αρνηση Πληρωμής», με επιστροφή των χαρατσιών στο υπουργείο Οικονομικών, την Τετάρτη, 28 του Σεπτέμβρη, στις 6.30 το απόγευμα.
Απλά μαθηματικά ε; Το χρέος, τα μέτρα και οι καταθέσεις στην Ελβετία…
on 19 Σεπτεμβρίου, 2011 at 1:12 μμ  8 Σχόλια
Tags: παπανδρέου, πολιτική, συνταξιούχοι, σύνταγμα, φτώχεια, φόροι, φοιτητές, Βενιζέλος, ΔΝΤ, Εργαζόμενοι, ΕΕ, Κ.Κ.Ε., ΜΑΣ, ΠΑΜΕ, ΠΑΣΟΚ, Τρόικα, άνεργοι, ακίνητα, ανεργία, διαδήλωση, επικαιρότητα, ελλάδα, κυβέρνηση, κίνημα, κοινωνία, μέτρα, οικονομία
« Αυγ.   Οκτ. »
αρχειο Επιλέξτε μήνα Σεπτεμβρίου 2017 Αύγουστος 2017 Φεβρουαρίου 2017 Μαΐου 2016 Νοέμβριος 2015 Ιουνίου 2015 Μαΐου 2015 Απρίλιος 2015 Μαρτίου 2015 Δεκέμβριος 2014 Νοέμβριος 2014 Σεπτεμβρίου 2014 Αύγουστος 2014 Ιουλίου 2014 Ιουνίου 2014 Μαΐου 2014 Ιανουαρίου 2014 Δεκέμβριος 2013 Νοέμβριος 2013 Οκτώβριος 2013 Σεπτεμβρίου 2013 Ιουνίου 2013 Μαΐου 2013 Απρίλιος 2013 Μαρτίου 2013 Ιανουαρίου 2013 Δεκέμβριος 2012 Νοέμβριος 2012 Οκτώβριος 2012 Σεπτεμβρίου 2012 Αύγουστος 2012 Ιουλίου 2012 Ιουνίου 2012 Μαΐου 2012 Απρίλιος 2012 Μαρτίου 2012 Φεβρουαρίου 2012 Ιανουαρίου 2012 Δεκέμβριος 2011 Νοέμβριος 2011 Οκτώβριος 2011 Σεπτεμβρίου 2011 Αύγουστος 2011 Ιουλίου 2011 Ιουνίου 2011 Μαΐου 2011 Απρίλιος 2011 Μαρτίου 2011 Φεβρουαρίου 2011 Ιανουαρίου 2011 Δεκέμβριος 2010 Νοέμβριος 2010 Οκτώβριος 2010 Σεπτεμβρίου 2010 Αύγουστος 2010 Ιουλίου 2010 Ιουνίου 2010 Μαΐου 2010 Απρίλιος 2010 Μαρτίου 2010 Φεβρουαρίου 2010 Ιανουαρίου 2010 Δεκέμβριος 2009 Νοέμβριος 2009 Οκτώβριος 2009 Σεπτεμβρίου 2009 Αύγουστος 2009 Ιουλίου 2009 Μαΐου 2009 Απρίλιος 2009 Μαρτίου 2009 Φεβρουαρίου 2009 Ιανουαρίου 2009 Δεκέμβριος 2008 Νοέμβριος 2008 Οκτώβριος 2008
Διαμόρφωση του ελληνικού έθνους-κράτους
Έργα του Β. Ι. Λένιν στο διαδίκτυο
Έργα των Μαρξ και Ένγκελς στο Διαδίκτυο
Ιστορία του Δημοκρατικού Στρατού Ελλάδας (ΔΣΕ)
Ιστορία του διεθνούς εργατικού-κομμουνιστικού κινήματος
Ιστορία του ΕΑΜ-ΕΛΑΣ (Κατοχή & Αντίσταση)
Ιστορία του ελληνικού εργατικού-κομμουνιστικού κινήματος
Πηγες & Εργαλεια Ερευνας
Foreign Relations of the United States (FRUS)
Αρχεία των Γυναικείων Οργανώσεων Εργαζομένων (1951-1967)
Αρχεία Σύγχρονης Κοινωνικής Ιστορίας (ΑΣΚΙ)
Γενικά Αρχεία του Κράτους
Διεθνής Κομμουνιστική Επιθεώρηση – International Communist Review
Επιμορφωτικο Κεντρο (Βιβλιοθηκη-Αρχειο) «Χαριλαος Φλωρακης»
Ελληνικό Λογοτεχνικό και Ιστορικό Αρχείο
Ιστορικό Αρχείο Μακεδονίας (ΓΑΚ)
Ιστορικό Αρχείο Μουσείου Μπενάκη
Μηχανή Αναζήτησης Ελληνικών Ψηφιακών Βιβλιοθηκών
Φωτογραφικό Αρχείο Μουσείου Μπενάκη
Ψηφιακό Αρχείο ΑΣΚΙ: Δημοκρατικός Στρατός Ελλάδας
Ψηφιακό Αρχείο ΑΣΚΙ: Πολιτισμός & Αριστερά στον 20ο Αιώνα
Ψηφιακό Αρχείο ΑΣΚΙ: Πολιτικές νεολαίες
Ψηφιακό Αρχείο ΑΣΚΙ: Σοσιαλιστικές αναζητήσεις και βιβλιοπαραγωγή (1855-1937)
Ψηφιακό Φωτογραφικό Αρχείο ΑΣΚΙ
Ψηφιακή Βιβλιοθήκη Ελλάδας (Ριζοσπάστης, Σκριπ, Ακρόπολις, Ελευθερία, Εμπρός, Ταχυδρόμος)
Popular Movements Internet Resources
Public Record Office (PRO)
The Reds!!! Συντομη περιηγηση στα "κοκκινα blogs"
Hasta La Victoria Siempre
Έλα τώρα που δεν σ'αρέσει…
Ελα τωρα που δεν σ'αρεσει
Το χρώμα των ονείρων μας
Τα εγκλήματα του καπιταλισμού
Πάσα Αγγελίνα: Μια ελληνίδα «Ήρωας της Σοσιαλιστικής Εργασίας» της Σοβιετικής Ένωσης
Ισπανικός Εμφύλιος (1936 – 1939). Ενα «εθνικό – διεθνικό» ταξικό πεδίο μάχης
Ο Στάλιν, οι Τατάροι της Κριμαίας και η Eurovision
Ακόμα και η Χούντα παραδεχόταν τους νεκρούς του Πολυτεχνείου – Η Χρυσή Αυγή, ωστόσο, κάνει την πάπια!
Η διαμόρφωση των εθνών-κρατών στα Βαλκάνια και το «Μακεδονικό»
Φωτογραφίες και υλικά από το Μουσείο της Μακρονήσου
Έργα των Μαρξ και Ένγκελς στο Διαδίκτυο
Σοβιετική Ένωση (1929): κεφάλαιο ΙΙ, Σύστημα διακυβέρνησης
γινετε συνδρομητης στον Erodoto!
Enter your email address to subscribe to this blog and receive notifications of new posts by email.
Μαζί με 1.729 ακόμα followers
Δημιουργήστε ένα δωρεάν ιστότοπο ή ιστολόγιο στο WordPress.com.RSS 2.0Comments RSS 2.0
Privacy & Cookies: This site uses cookies. By continuing to use this website, you agree to their use.